Pienryhmät ovat kolmen tai neljän parin vertaisryhmiä. Ryhmät muodostetaan samankaltaisessa elämäntilanteessa elävien kesken. Näin toimimalla mahdollistetaan vertaisten kesken syntyvä yhteys. Kullekin parille varataan yhtä paljon keskusteluaikaa, jonka voi käyttää haluamallaan tavalla. Ryhmissä keskustellaan luentoihin liittyvistä tehtävistä. Kokemus on osoittanut, että mitä enemmän tilanteestaan uskaltaa muille kertoa, sitä syvempää tukea henkilökohtaiseen tilanteeseen on mahdollista saada. Moni on tullut ryhmään ajatuksella, ettei aio kertoa itsestään muille mitään. Huomatessaan, että koolla oleva joukko on kiinnostunut ainutlaatuisesta tarinastani, keskustelu osoittautuu monesti ennakoitua antoisammaksi.